નરેન્દ્ર મોદીએ એક મહિલા આર્કિટેક્ટની જાસૂસી કરાવી હતી એવા આરોપસર મોદીને લોકસભાની ચૂંટણી વચ્ચે ઘેરવાનો કેન્દ્ર સરકારનો મનસૂબો પાર પડે એમ નથી. મોદી સામે સુપ્રીમ કોર્ટના રિટાયર્ડ જસ્ટિસના વડપણા હેઠળ તપાસ કમિશન નિયુક્ત કરવાના મામલે UPA સરકારના પાર્ટનરોમાં ફૂટ પડી છે. UPAના બે મોટા ઘટકો NCP અને નૅશનલ કૉન્ફરન્સે લોકસભાની ચૂંટણીનાં પરિણામોની જાહેરાત પહેલાં જ આ પ્રકારે કમિશન નિયુક્ત કરવાના સરકારના નિર્ણયને ખોટો જણાવ્યો છે. તેમનું કહેવું છે કે UPA સરકારનો કાર્યકાળ પૂરો થઈ રહ્યો હોવાથી આ પ્રકારે તપાસ કરવાનો નિર્ણય યોગ્ય નથી.